पंडित दीनदयाल उपाध्याय एक स्वयंसेवक के साथ साथ दार्शनिक, अर्थशास्त्री, समाजशास्त्री, इतिहासकार, पत्रकार भी थ।े उन्होंने राष्ट्रीय स्वयंसेवक संघ के निर्माण में अहम् भूमिका निभाई थी। पंडित दीनदयाल उपाध्याय ने राष्ट्रीय स्वयंसेवक संघ के लिए पूरे समर्पित भाव से काम किया। सन् 1951 ई० में भारतीय जनसंघ की स्थापना डॉ. श्यामा प्रसाद मुखर्जी ने की। पंडित दीनदयाल उपाध्याय भारतीय जनसंघ सह संस्थापक थे। 1951 में पंडित दीनदयाल उपाध्याय को जनसंघ का संगठन मंत्री बनाया गया। दो वर्ष बाद पंडित दीनदयाल उपाध्याय को सन् 1953 ई० में अखिल भारतीय जनसंघ का महामन्त्री निर्वाचित किया गया और लगभग 15 वर्ष तक पूरे निस्वार्थ सेवा समर्पित भाव से पंडित दीनदयाल उपाध्याय ने इस पद पर रहकर जनसंघ की अमूल्य सेवा की। 1953 में डॉ. श्यामा प्रसाद मुखर्जी के असमय निधन से पूरे जनसंघ के संगठन की जिम्मेदारी पंडित दीनदयाल उपाध्याय के कन्धों पर थी। जिसे उन्होंने अपनी अद्भुत कार्यक्षमता के बल पर बखूबी निभाया। भारतीय जनसंघ का 14वां वार्षिक अधिवेशन 1967 में कालीकट पर हुआ। जिसमें पंडित दीनदयाल उपाध्याय को अखिल भारतीय जनसंघ का अध्यक्ष निर्वाचित किया गया।